**A szakdolgozat formai követelményei az Informatikai Karon**

**a 2020/21-es tanévtől kezdődően, nappali és levelező tagozaton**

Az Eszterházy Károly Egyetem Hallgatói Követelményrendszer III. fejezete (Tanulmányi és vizsgaszabályzat) 51.§. (1) pontja értelmében a szakdolgozat formai követelményeit a dékán utasításban határozza meg, az alábbiak szerint.

1. **Programtervező informatikus BSc, gazdaságinformatikus BA, matematika BSc, informatika vagy matematika szaknak megfelelő téma választása esetén az osztatlan tanár szakosoknak**: az alábbi weboldalon elérhető LaTeX sablon alapján

<https://matinf.uni-eszterhazy.hu/hu/matinf/hallgatok/szakdolgozat>

1. **Informatikus könyvtáros BA, könyvtártudomány MA szakosoknak:**
2. A szakdolgozat szöveges részének formai követelményei:

* A szakdolgozat terjedelme írásos munka esetén – ha a szakfelelős másképp nem rendelkezik - minimum 25 gépelt oldal (legalább 50 ezer karakter, szóköz nélkül) – amelybe a mellékletek, a jegyzetapparátus és az irodalomjegyzék nem tartoznak bele.
* A szakdolgozatot szövegszerkesztővel kell készíteni, A/4-es fehér papírra.
* Nyomtatás: egyoldalas.
* Betűtípus: Times New Roman betűtípus.
* Betűméret: a szöveg 12-es, a jegyzet 10-es betűméretű.
* Sortávolság: másfeles sortávolság.
* Margó: baloldalon 3 cm-es margó, a többi 2,5 cm.
* Szöveg igazítása: sorkizárt. A fejezetek címe középre, a többi cím a bal oldalra kerüljön.
* A belső borítón (előlapon) a következők szerepeljenek: felül középen: Eszterházy Károly Egyetem Informatikai Kar; középen: dolgozat címe; alul bal oldalon: témavezető neve, titulusa; alul jobb oldalon: készítő neve, szakja; legalul középen: a benyújtás éve.
* A dolgozat elejére egy tartalomjegyzék kerüljön oldalszámokkal.
* A fejezetek, alfejezetek stb. élesen különüljenek el a szövegrésztől (pl. a betűnagyság megváltoztatásán túl, félkövér, vagy dőlt szedés, stb.) előttük és utánuk egy-egy sor maradjon üresen.

1. A szakdolgozat külső megjelenésének formai követelményei:
   * A szakdolgozatot – ha a szakfelelős másképp nem rendelkezik - egy nyomtatott példányban kell benyújtani, illetve feltölteni az erre kialakított elektronikus felületre. A nyomtatott példányt a védés után visszakapja a hallgató.
   * A nyomtatott példányt fekete színű kemény kötésben kell benyújtani. A fekete kötésen középen a „SZAKDOLGOZAT" felirat, jobb oldalt alul a szerző neve, alatta benyújtás éve.

Dr. Hoffmann Miklós dékán

Informatikai Kar